Dallas-storielyn verander ná Hagman se dood | Nuus24
Los Angeles – Die vervaardigers van Dallas val rond om die program se storielyn te verander ná die dood van die ster Larry Hagman, is berig.Die veteraan-akteur, wat Vrydag ná 'n stryd teen kanker gesterf het, het gewerk terwyl hy behandeling ondergaan het.TV-base is tans besig met die verfilming van Dallas, waarin Hagman die rol van die konkelende oliemagnaat J.R. Ewing vertolk het.Hagman het verskeie episodes verfilm voor hy siek geword het."Episodes vir die tweede seisoen van die tweede Dallas-reeks word tans verfilm en die hartseer nuus sal ingewerk word in die storielyn. Die span sal eers die sterfte verwerk voordat hulle die beste moontlikhede gaan skryf," het 'n woordvoerder van die program se uitsaaier in die Verenigde Koninkryk gesê.'n Dokumentêre program, A Tribute to Larry Hagman: At home with JR, sal Sondag in die Verenigde Koninkryk uitgesaai word.– Lees meer hier– Volg Nuus24 op Twitter Lees meer oor: larry hagman | bekendes VOLGENDE OP NUUS24X